‎(ผลงานซีรีส์จาก NETFLIX)
‎เที่ยวบินที่ 104 จับสัญญาณได้ระดับห้า
‎รับทราบ ฐานเบนสัน เรากำลังจะลดระดับ ‎เป็นระดับการบินหนึ่งเจ็ด ความสูง 2,500 ฟุต
‎รับทราบ เที่ยวบิน 104 ‎ยืนยันความสูง 2,500 ฟุต
‎สภาพอากาศที่เบนสันมีเมฆเล็กน้อย ลมสงบ
‎ขอบคุณมาก เบนสัน
‎เราอยากตรงเข้าลงจอดที่รันเวย์ศูนย์หนึ่ง
‎รับทราบ เที่ยวบิน 104 อนุมัติแล้ว
‎ลดระดับลงเรื่อยๆ ‎เมื่อถึง 2,500 ฟุตแล้วรายงานมา
‎รับทราบ เบนสัน เที่ยวบิน 104...
‎ฉะนั้นพระผู้เป็นเจ้าได้ทรงเล็งเห็นว่า
‎จักเปิดพรมแดนแห่งพระเมตตามหาศักดิ์สิทธิ์
‎ให้แก่ดวงวิญญาณอันทรงศักดิ์ ทรงศรี
‎และทรงเกียรติแห่ง ‎เจ้าฟ้าชายเอ็ดเวิร์ด อัลเบิร์ต คริสเตียน
‎จอร์จ แอนดรูว์ แพทริค เดวิด ‎ดยุคแห่งวินด์เซอร์
‎ซึ่งครั้งหนึ่งเคยเป็นสมเด็จเจ้าอยู่หัว ‎อันทรงศักดิ์ ทรงศรี และทรงเกียรติ
‎นามว่าพระเจ้าเอ็ดเวิร์ดที่แปด
‎ด้วยน้ำพระทัยแห่งพระผู้เป็นเจ้า ‎แห่งสหราชอาณาจักรอังกฤษ ไอร์แลนด์
‎และประเทศโพ้นทะเลในอาณัติของอังกฤษ
‎พระมหากษัตริย์ องค์ศาสนูปถัมภก
‎จักรพรรดิแห่งอินเดีย
‎พระปิตุลาแห่งพระราชินีนาถ ‎ผู้ทรงศักดิ์ ทรงศรี และทรงเกียรติ
‎ประมุขสูงสุดแห่งเรา ‎สมเด็จพระราชินีเอลิซาเบธที่สอง
‎ซึ่งพระผู้เป็นเจ้าจักทรงคุ้มครองและอำนวยพร
‎ให้ทรงพระเจริญยิ่งยืนนาน
‎หม่อมฉันอยากขอบพระทัย
‎ที่ทรงเขียนจดหมายดีๆ ถึงเดวิด ‎ในช่วงบั้นปลายชีวิตของเขา
‎จดหมายนั้นมีความหมายต่อเขามาก
‎และเขาอยากมอบสิ่งนี้ให้ท่าน
‎เป็นสิ่งที่หม่อมฉันมอบให้เขาเมื่อปี 1939
‎นาฬิกาพกและเข็มทิศ
‎มีคำสลักไว้ด้วย
‎"ไม่ต้องมีข้ออ้าง หากต้องการสวนทางกับผู้อื่น"
‎ขอบคุณครับ
‎เสียดายจังที่ไม่ได้เจอคนรักของท่าน
‎เสร็จงานนี้แล้วเธอจะมารับผม
‎คืนนี้เราจะอยู่ด้วยกันก่อนผมกลับไปดาร์ทมัธ
‎แต่อย่าบอกใครนะครับ
‎เป็นความลับ
‎เรายังไม่ได้คบกันอย่างเป็นทางการ
‎คนนี้ใช่แน่แล้วรึ
‎ครับ
‎ผมคิดว่าอย่างนั้น
‎หม่อมฉันขออนุญาตให้คำแนะนำสักสองข้อ
‎อย่าหันหลังให้กับรักแท้เป็นอันขาด
‎ไม่ว่าจะต้องเสียสละและเจ็บปวดแค่ไหน
‎เดวิดกับหม่อมฉันไม่เคยเสียใจแม้แต่ครั้งเดียว
‎ขอบคุณครับ
‎แล้วข้อสองล่ะ
‎ระวังครอบครัวของท่านให้ดี
‎พวกเขาปรารถนาดี
‎ไม่ใช่หรอก
‎ฉันเห็นหล่อน
‎แม่ม่ายดำ
‎วอลลิสน่ะรึ
‎เหมือนอีกาแก่ดูพิลึกพิลั่น
‎หล่อนจ้องฉันไม่วางตา เห็นแล้วน่าขนลุก
‎วอลลิสเตือนเราด้วย
‎เตือนเรื่องอะไร
‎ครอบครัวของเรา
‎- แม่ ‎- ลาก่อนจ้ะ ลูกรัก
‎น้ามาร์โกต์
‎น่าสงสาร ดาร์ทมัธนี่ไม่ไหวเลยสินะ
‎ถามอะไรอย่างนั้น
‎ปู่ดิ๊กกี้
‎นั่นเป็นที่ซึ่งจะสร้างตัวตน
‎แค่อย่าลืมว่า "ว่าที่เรือเอก" ‎ไม่ได้แปลว่าแกจะมีบทบาทอะไรให้เล่น
‎ตลกดีนะ
‎เรามองพวกเขาตอนที่จะออกจากงาน
‎- แอน ‎- แม่ของเรา
‎ชาร์ลส์
‎พ่อ ยาย น้า แม้แต่น้องสาวตัวเอง
‎แล้วเราก็คิดว่า
‎"ท่านก็คงเห็นคนพวกนั้นเป็นแบบนี้เหมือนกัน"
‎- ใครคะ ‎- เจ้าชายแห่งเวลส์คนก่อน
‎คนน่าสงสารที่เราเพิ่งฝังไป
‎เขาไม่เหมือนพวกนั้น
‎เขาเจิดจ้ากว่า
‎มีไหวพริบมากกว่า ‎มีความคิดเป็นของตัวเองมากกว่า
‎ซื่อสัตย์ต่อตัวเองมากกว่า
‎ดังนั้นทุกคนจึงรวมหัวกันต่อต้านเขา
‎และในจังหวะนั้นเอง
‎ตอนที่ทุกคนมองดูเรา ‎เราก็ได้รู้ตัวในแบบที่เลวร้ายที่สุด
‎ว่าเราเพิ่งเข้าไปแทนที่เขา
‎(บรอดสแตรส์ เคนท์ ปี 1925)
‎มาเร็วจ้ะ เอ็ดเวิร์ด มาทางนี้
‎- อะไรครับ ‎- ห้ามแอบดูนะ
‎ขอบคุณครับ
‎- แต่เราไม่มีเงินซื้อนี่ ‎- ลองเล่นดูสิ
‎ลองเลยจ้ะ
‎ในหลายวันมานี้ ‎สถานการณ์ตึงเครียดขึ้นอย่างมาก
‎ระหว่างรัฐบาล ‎กับสหภาพแรงงานเหมืองแห่งชาติ
‎และการคว่ำบาตรที่ตามมา ‎มีแนวโน้มว่าจะปิดตาย
‎คลังถ่านหินของรัฐที่เหลืออยู่ทั้งหมด
‎สหายทุกท่าน ถึงเวลาแล้ว
‎หมดเวลาเอาแต่ยืนก้นหลุมและมองขึ้นมาแล้ว ‎ถึงเวลาที่จะต้องพูดให้เขาได้ยิน
‎(ขอค่าจ้างเป็นธรรม)
‎เราปิดเหมืองทุกแห่งทั่วประเทศ
‎และเราจะปิดคลังถ่านหินทั้งหมดต่อไป
‎จนกว่าพวกนั้นจะเปิดหูและเปิดใจ
‎สิ่งที่พวกคุณเห็นอยู่ในวันนี้คือจุดเริ่มต้น
‎จุดเริ่มต้นของชนชั้นแรงงาน ‎ที่ลุกขึ้นพูดว่า "พอกันที"
‎(คนงานเหมืองสู้เพื่อเราทุกคน)
‎เราพยายามหาข้อตกลงกับผู้บริหาร กับรัฐบาล
‎แต่สถาบันทุนนิยมพวกนั้น
‎มุ่งมั่นจะบดขยี้การเคลื่อนไหวของชนชั้นแรงงาน
‎วันนี้เราจึงจะฉีกข้อตกลงนั้นเสีย ‎และจากนี้ไปเราจะลงมือทำ
‎เราจะทำให้สำเร็จตามเป้าหมาย ‎ไม่ว่าต้องใช้วิธีใดก็ตาม
‎ท่านนายกรัฐมนตรีพ่ะย่ะค่ะ
‎ขออภัย ท่านนายกฯ พวกมันไม่เป็นภัยหรอก
‎สัตว์ทุกตัวเป็นภัยทั้งนั้น
‎แค่มีอาหารตรงหน้ามันก็จะทำตัวป่าเถื่อน
‎เราว่ามีหัวข้อหนึ่งที่สำคัญกว่าเรื่องอื่น ‎การประท้วงของคนงานเหมือง
‎ซึ่งก็เป็นเหมือนฝันร้าย
‎แม้จะรู้สึกเพ้อคลั่งรุนแรง ‎และเจ็บปวดแค่ไหน เดี๋ยวมันก็ผ่านไป
‎จริงหรือ
‎มองเผินๆ ข้อเรียกร้องของพวกเขา ‎ก็ค่อนข้างสมเหตุสมผล
‎ขอเพิ่มค่าแรงให้เหมือนกับคนงานในโรงงาน
‎และดูเหมือนประชาชนจะเห็นใจเพิ่มขึ้นทุกขณะ
‎ความรู้สึกของประชาชนโอนเอียงได้ง่ายเสมอ
‎ไม่หรอก ปัญหาที่เรากำลังเผชิญอยู่นั้น ‎สำคัญกว่ามาก
‎- ความตรงไปตรงมาทางเศรษฐกิจพ่ะย่ะค่ะ ‎- แต่ถ้ายังไม่เลิกประท้วงล่ะ
‎ถ้าเช่นนั้นก็จะลงเอยที่คนงานเหมือง ‎ต้องพ่ายแพ้และอับอายขายหน้า
‎พวกเรารัฐบาลนี้ ‎ได้ทำการย้ายคลังถ่านหินอย่างเงียบๆ
‎จากกองเหนือเหมือง ‎ไปยังสถานีไฟฟ้าในช่วงหลายสัปดาห์มานี้
‎เรามีถ่านหินสำรองใช้ได้แปดสัปดาห์
‎ถึงตอนนั้น เราก็คงจัดการ ‎เรื่องวุ่นๆ ทั้งหมดนี้เรียบร้อยไปแล้ว
‎พวกเราพร้อมรับมือ
‎- ท่านโปรดเขาบ้างแล้วหรือยัง ‎- คุณฮีธน่ะรึ
‎- ไม่แน่ใจนักว่ามีอะไรให้โปรด ‎- ให้เวลาเขาหน่อย เขามันสนิมเขรอะ
‎ท่านเป็นสตรีคนแรกในรอบหลายสิบปี ‎ที่เขาได้มีสัมพันธ์ลึกซึ้งด้วย
‎นั่นเป็นเรื่องที่ศัตรูใช้โจมตีเขาเสมอมา
‎- เรื่องอะไร ขอบใจ ‎- เรื่องที่เขาไม่เคยแต่งงาน
‎ประชาชนไม่ค่อยไว้ใจ ‎ผู้นำที่ไม่มีภรรยาและไม่มีครอบครัว
‎ดูเหมือนว่าเคยมีลูกสาวนายแพทย์คนหนึ่ง
‎เป็นรักแรกพบเลยทีเดียว
‎หล่อนรอเขาตลอดช่วงสงคราม
‎แต่ฮีธกลับถอดใจในจังหวะสุดท้าย
‎หล่อนจึงไปแต่งงานกับคนอื่น
‎- ท่านไปรู้เรื่องพวกนี้มาจากไหน ‎- เราไปเจอชายคนหนึ่งที่รู้จักฮีธมานาน
‎คิดว่าเขาไม่เคยทำใจเรื่องนั้นได้
‎น่าเศร้าจริง
‎นั่นไง
‎เมื่อเจอคนที่ใช่ก็ต้องรีบคว้าเอาไว้
‎เป็นแก่นใจความที่เหมาะสมลงตัวดีแท้
‎ใจความอะไรกัน
‎พระราชดำรัสของท่าน ‎ในงานฉลองราชาภิเษกสมรสครบรอบ 25 ปี
‎- ทำไมเป็นเรา ‎- เพราะรอบนี้เป็นตาของท่าน
‎เราพูดไปแล้วตอนครบ 10 ปี
‎จำได้ว่ากระแสตอบรับดีมากด้วยนะ
‎มงเปอตีชู
‎พูดถึงรักแรกพบ
‎เราเพิ่งมีโอกาสได้อ่านจดหมาย ‎ที่ชาร์ลส์เขียนถึงลุงเดวิด
‎เกี่ยวกับความรู้สึกของเขาต่อแม่สาวแชนด์คนนั้น
‎เราว่าเรื่องนี้ต้องถือเป็นจริงจังแล้ว
‎- ทำไมกัน ‎- เราว่าเขาตกหลุมรักจริงๆ
‎เราไม่รักผู้หญิงอย่างคามิลล่า แชนด์ แม่นั่น...
‎แม่นั่นเป็นแค่ของเล่น
‎เป็นเครื่องเบี่ยงเบนความสนใจ ‎จากการฝึกของกองทัพเรือที่เข้มงวด
‎ช่วงเดือนแรกๆ ของการฝึกอาจจะโหดนะ
‎จัดแถว!
‎เร็วกว่านี้!
‎ประหลาดนะ เจ้าฝันกลางวัน
‎ข้ามไปให้ได้ วินด์เซอร์
‎ระหว่างช่วงฝึกหกโมงเช้าเรายังปลอดภัย
‎เสียงตะโกนและการออกกำลังกาย ‎ทำให้สายใยฝันถูกปัดเป่าหายไปหมด
‎แม้แต่ในห้องเรียนเราก็เรียกว่าปลอดภัย
‎อย่างว่า วิชาเดินเรือดาราศาสตร์ก็เข้มข้น ‎จนเราอาจจมจ่อมแต่กับบทเรียน
‎ไม่หรอก จังหวะที่จะอ่อนไหวที่สุด ‎คือยามออกทะเล
‎เกลียวคลื่นมันมีอะไรบางอย่าง
‎ตัวตนของเราเริ่มเลือนหาย
‎แล้วจู่ๆ ทั้งกายและใจของเราก็ลอยไปอยู่ที่อื่น
‎มีความรู้สึกที่เราไม่เคยรู้สึกมาก่อน
‎ความรู้สึกมั่นคงและคู่ควร
‎แล้วความเปลี่ยวเหงาทั้งหลายก็หายลับไป
‎ทั้งหมดช่างราวกับปาฏิหาริย์
‎เราคิดว่าคุณเป็นเหมือนปาฏิหาริย์
‎บอกเราที ทั้งหมดนี้มีส่วนใดที่...
‎คุณคาดไม่ถึงหรือไม่
‎เรื่องไหนกันคะ
‎เรื่อง... มิตรภาพของเรา
‎ถามว่ามีส่วนที่ฉันไม่ประหลาดใจเลยหรือไม่ดีกว่า
‎ประหลาดใจในแง่ดีรึเปล่า
‎คิดว่าอย่างนั้น
‎- น้ำเสียงฟังดูไม่ค่อยแน่ใจ ‎- ไม่ค่ะ ฉันมั่นใจ
‎คิดว่านะ
‎ดูเหมือนคุณจะคิดอะไรมากมาย
‎นั่นเป็นเรื่องที่แย่ที่สุด
‎ทำไมกัน เราออกจะชอบคิด
‎ใช่ และยิ่งคิดก็ยิ่งทำให้สับสน
‎หรือทำให้เข้าใจแจ่มแจ้ง
‎เรื่องนี้ไม่ค่ะ
‎แต่ระหว่างเราเป็นสิ่งพิเศษ
‎ฉันทราบดี
‎แต่นั่นแหละที่ทำให้สับสน
‎ฉันไม่ควรจะตกหลุมรักท่าน
‎เรื่องทั้งหมดนี้ไม่ควรจะเกิดขึ้น
‎อะไรนะ ให้ตาย ทำไมกัน
‎- ฮัลโหล ‎- อะไรควรจะเกิดขึ้น
‎ฮัลโหล
‎เหรียญหมดแล้ว
‎ฮัลโหล
‎ขึ้นอาวุธ
‎หันเข้า
‎หน้าเดิน
‎ขวาหัน
‎หยุดแถว
‎ปู่ไม่คิดว่าจะได้เห็นสีหน้าแบบนั้นนะ
‎ผู้บัญชาการโรงเรียนนายเรือ ‎เขียนจดหมายถึงปู่เมื่อสัปดาห์ก่อน
‎แจ้งว่าเขารู้สึกพอใจกับพัฒนาการของหลานมาก
‎เขาถึงกับประเมินพัฒนาการนั้น ‎เทียบกับพ่อของหลาน
‎และเทียบกับปู่ ‎และทวดของหลานก่อนหน้านั้นอีกด้วย
‎ปู่รู้ว่าหลานมีความคิดของตัวเอง ‎มีวิสัยทัศน์เกี่ยวกับสถานะตัวเอง และปู่...
‎แค่ขอให้หลานอดทนกับมันอีกหน่อย
‎ไม่ใช่เพราะเรื่องการเรียนหรอก
‎ถ้าอย่างนั้นมีปัญหาอะไร
‎คามิลล่า
‎แชนด์น่ะรึ
‎สองคนยังสนุกกันอยู่สินะ
‎ใช่ครับ
‎- ผมชอบเธอมาก ‎- ก็ดี
‎ผมชอบเธอมากจริงๆ
‎สถานการณ์มันซับซ้อน
‎ผมไม่ใช่คนเดียวที่สนใจเธอ
‎พูดถึงนายทหารม้าพาร์คเกอร์ โบว์ลส์น่ะรึ
‎ปู่ดิ๊กกี้ ผมไม่อยากเสียเธอไป
‎หลานเอ๋ย
‎หลานไม่มีทางเสียผู้หญิงคนไหนไปทั้งนั้น
‎หลานคือเจ้าชายแห่งเวลส์
‎ผมหมายความว่าผมไม่อยากเสียเธอไปตลอดชีวิต
‎เธอคือคนที่ใช่แล้ว
‎ท่านน่าจะเข้าใจว่าหลานจะสื่ออะไร
‎และทำไมหลานจึงต้องขอให้ท่านช่วย...
‎คุยกับคนอื่นในราชวงศ์
‎แลขวา
‎แลหน้า
‎เป็นความผิดของกระหม่อมแท้ๆ
‎แม่สาวแชนด์นั้นควรจะเป็นแค่การเปิดโอกาส
‎ให้หนุ่มน้อยไร้ประสบการณ์ได้ฝึกหว่านพืชหวังผล
‎เพราะอย่างนั้นถึงได้สนับสนุนและยอมตามใจ
‎กระหม่อมไม่คิดว่าเขาจะเกิดมีความผูกพัน ‎ยิ่งไม่ต้องพูดถึงการคิดจะ...
‎อย่าแม้แต่จะเอ่ยออกมา มันบ้าแท้ๆ
‎ยิ่งสาวคนนั้นกลับไปสู่ที่ของตัวเอง ‎ไปอยู่กับลูกของเดเรคเร็วเท่าใด
‎ก็ยิ่งดี
‎เห็นด้วย
‎เราจะจัดการเรื่องนี้ยังไง
‎กระหม่อมจัดการเรื่องชาร์ลส์ได้
‎ให้ไปประจำการต่างประเทศนานๆ สักพัก ‎ก็คงได้สติขึ้นมาเอง
‎จะไปคุยกับทุกคนในกองบัญชาการทัพเรือให้
‎ส่งไปอยู่อีกฝั่งโลกสักแปดเดือน
‎ไม่ช้าความรู้สึกก็จะจืดจาง
‎หวังว่าจะเป็นอย่างนั้น
‎กระหม่อมขอให้ทรงจัดการ ‎ตระกูลแชนด์กับพาร์คเกอร์ โบว์ลส์ได้หรือไม่
‎ด้วยความยินดี
‎คุณเล่นออร์แกนใช่ไหม
‎ใช่แล้ว
‎- และเล่นเปียโนด้วยใช่ไหม ‎- ใช่
‎มือของคุณช่างดูเนียนนุ่มสง่างาม
‎นิ้วยาวเรียว
‎- คุณเคยเห็นก้อนถ่านหินไหม คุณฮีธ ‎- เคยสิ
‎ไม่ใช่เห็นผ่านโทรทัศน์ แต่เห็นของจริง
‎มาช่วยให้คุณทำความคุ้นเคยกับมันดีกว่า
‎หยิบขึ้นมาสิ
‎เชิญเลย
‎ลองสัมผัสดู
‎ดมดู
‎เผื่อครั้งหน้าที่คุณไปเล่นออร์แกนในโบสถ์
‎และใจลอยคิดถึงสวรรค์ชั้นฟ้าใกล้พระเจ้า
‎จะได้คิดถึงสมาชิกสหภาพของผม ‎สหายของผม
‎ที่จมอยู่ในไอร้อนและความมืดมิด ‎ระหว่างที่ขุดถ่านหิน
‎เพราะยามที่พวกเขาทำงาน
‎ระหว่างที่ขุดจนหลังหัก และเสี่ยงชีวิต
‎พวกเขาไม่ได้อยู่ใกล้พระเจ้าเลย
‎พวกเขาอยู่ในนรก
‎และพวกเขาต้องทำอย่างนั้นวันแล้ววันเล่า
‎เพื่อให้คุณและคนอื่นๆ ในประเทศนี้
‎ได้มีเครื่องทำความร้อน ‎มีไฟฟ้าและพลังงานต่างๆ
‎การเจรจานี้จะไม่คืบหน้า
‎ถ้าคุณเอาแต่เพ่งมองความแตกต่างของเรา
‎คุณคิดผิดแล้ว นี่คือทางเดียวที่จะคืบหน้าได้
‎จนกว่าคุณจะยอมรับว่า ‎การทุ่มเทเพื่อประเทศชาติของคนงานเหมือง
‎คือสิ่งที่ทำให้ยังมีไฟติด ‎ในโรงงาน โรงเรียน โรงพยาบาล
‎และห้องหรูๆ อย่างห้องนี้
‎ไม่งั้นก็จะไม่อาจทำข้อตกลงใดๆ ‎กับสหภาพแรงงานเหมืองได้
‎อ้อ งั้นมาคุยกันเรื่อง "ห้องหรูๆ อย่างห้องนี้"
‎ผมก็ไม่คุ้นชินกับห้องแบบนี้เหมือนคุณ
‎พ่อของผมเป็นคนงานก่อสร้าง
‎ผมมาอยู่ที่นี่ได้เพราะเป็นหัวหน้าพรรคการเมือง
‎ที่ประชาชนของประเทศนี้เลือกมา ‎ให้เป็นผู้นำรัฐบาล
‎ที่นี่ไม่ใช่บ้านของผม
‎แต่เป็นบ้านซึ่งประชาชนในประเทศนี้
‎มอบให้หัวหน้าคณะรัฐมนตรีของพระราชินี
‎บ้านหลังนี้ใหญ่โตเพราะเราเคารพประชาธิปไตย
‎คุณจะคิดเหมาว่าผมเป็นคนอย่างไรก็ได้
‎จากข้อเท็จจริงเพียงแค่ว่าผมเล่นออร์แกน
‎แต่พ่อแม่ของผมก็ไม่มีเงินจะซื้อเปียโนให้
‎พวกเขาต้องจ่ายผ่อนรายงวดให้ร้านในมาร์เกท
‎อย่าเลย อย่ามาเสียเวลากับความขัดแย้งหลอกๆ
‎เรื่องความแตกต่างทางชนชั้นของคุณกับผม
‎ผมมาจากพื้นเพที่ไม่ได้แตกต่างจากคุณนัก
‎แต่ผมเลือกเดินทางของประชาธิปไตย ‎ไม่เหมือนคุณ
‎และผมจะไม่ยอมให้คุณ ‎หรืออันธพาลคนใดเข้ามาในนี้
‎และขู่รัฐบาลประชาธิปไตย ‎โดยประท้วงหยุดงานแบบไม่เป็นประชาธิปไตย
‎รัฐบาลนี้มีนโยบายของตนเอง
‎และจะไม่ยอมไขว้เขว...
‎อย่างเด็ดขาด!
‎เราก็มีนโยบายของเรา
‎และจะไม่ไขว้เขวเช่นกัน
‎เมื่อการเจรจาระหว่างรัฐบาล ‎และสหภาพแรงงานเหมืองล้มเหลว
‎นายกรัฐมนตรีจึงคิดแผน
‎ตัดไฟฟ้าทั่วประเทศเพื่อลดการใช้พลังงาน
‎ให้ตาย
‎แผนการรบที่เราเคยเห็นยังไม่ซับซ้อนเท่านี้
‎รัฐบาลเรียกมันว่าอย่างนั้นเลยพ่ะย่ะค่ะ
‎แผนการรบเพื่อเอาชนะคนงานเหมือง
‎แล้วคาดว่าจะเริ่มตัดไฟเร็วๆ นี้รึ
‎พ่ะย่ะค่ะ
‎ตัดนานแค่ไหน
‎อย่างน้อยก็จนสิ้นเดือนนี้ หรืออาจจะถึงสิ้นปี
‎อะไรกัน แบบนี้ประเทศก็ล่มจมหมดสิ
‎แน่นอนพ่ะย่ะค่ะ ‎การปฏิบัติงานโดยทั่วไปของรัฐบาลจะต้องสะดุด
‎รวมถึงการทำงานของศาลและหน่วยราชการ
‎โรงพยาบาลอาจต้องทำการผ่าตัดโดยจุดตะเกียง
‎แต่คุณฮีธมั่นใจว่าจะต้องได้รับชัยชนะ
‎ในฐานะนายกรัฐมนตรี
‎คืนนี้ผมอยากคุยกับท่านอย่างตรงไปตรงมา
‎เรื่องภาวะฉุกเฉินที่ประเทศของเรากำลังเผชิญ
‎บ่ายวันนี้ในสภาผู้แทนราษฎร
‎ผมได้ประกาศมาตรการลดการใช้ไฟฟ้า ‎อย่างเข้มงวดกว่าเดิม
‎เราขอให้ท่านลดการใช้ไฟฟ้าให้น้อยที่สุด
‎ใช้เฉพาะเพื่อทำความร้อน ‎และความจำเป็นอื่นๆ ในบ้านเท่านั้น
‎ในภาคอุตสาหกรรม เราจะจำกัดการส่งไฟฟ้า
‎สู่โรงงาน ร้านค้า และสำนักงานเกือบทุกแห่ง
‎ให้เหลือสัปดาห์ละสามวัน
‎ในด้านของความสะดวกสบาย
‎คริสต์มาสปีนี้จะลำบากที่สุด ‎เท่าที่เราเคยประสบมานับแต่ภาวะสงคราม
‎ในประเทศแบบที่พวกเราอาศัยอยู่นั้น
‎จะมีคำว่า "พวกฉัน" หรือ "พวกเขา" ไม่ได้
‎มีแต่เพียง "พวกเรา" เท่านั้น
‎พวกเราทุกคน
‎หากรัฐบาลพ่ายแพ้ ก็เท่ากับประเทศพ่ายแพ้ด้วย
‎พันตรีแชนด์และภรรยาพ่ะย่ะค่ะ
‎พร้อมกับคุณพาร์คเกอร์ โบว์ลส์และภรรยา
‎- ขอบคุณที่มาพบ พันตรีแชนด์ ‎- ใต้ฝ่าละอองพระบาท
‎- คุณนายแชนด์ ‎- ใต้ฝ่าละอองพระบาท
‎- เดเรค ‎- ใต้ฝ่าละอองพระบาท
‎- แอน ‎- ใต้ฝ่าละอองพระบาท
‎เชิญนั่ง
‎ทุกคนอาจสงสัยว่า ‎เราเชิญทุกคนมาในบ่ายวันนี้ทำไมกัน
‎นี่เป็นเรื่องที่ค่อนข้างละเอียดอ่อน
‎เป็นเรื่องอลวนอลเวง ‎ที่เกี่ยวข้องกับลูกชายของคุณ เดเรค
‎ลูกสาวของคุณ คุณนายแชนด์
‎และหลานชายของเรา เจ้าชายแห่งเวลส์
‎วินด์เซอร์
‎ศูนย์บัญชาการเรียกตัว ไปที่ห้องกัปตัน
‎ครับผม
‎วินด์เซอร์ เข้ามาสิ
‎เราได้ผลสอบของคุณมาแล้ว
‎และคณะกรรมการก็สรุปว่า ‎คุณมีคุณสมบัติครบถ้วน
‎ที่จะเข้ารับตำแหน่งต้นหน
‎ตำแหน่งอย่างเป็นทางการตำแหน่งแรก
‎ยินดีด้วย
‎ผมถามได้ไหมว่าต้องไปที่ไหน
‎ให้ตาย อีกแล้วเหรอ
‎เจนคินส์ ‎ช่วยเอาตะเกียงอีกดวงกับเทียนมาเพิ่มด้วย
‎ครับผม
‎ทูลกระหม่อม
‎- มาร์ติน ‎- ทูลกระหม่อม
‎ไม่ทราบว่าพระราชินีทรงพอมีเวลาให้เราไหม
‎จังหวะไม่ค่อยดีนะพ่ะย่ะค่ะ ‎ทรงร่างพระราชดำรัสอยู่
‎ไปทูลหน่อยได้ไหมว่า ‎เราอุตส่าห์มาไกลจากดาร์ทมัธ
‎และนี่เป็นเรื่องสำคัญมาก
‎พ่ะย่ะค่ะ
‎ขออนุญาต ทูลกระหม่อม
‎ทรงให้เข้าเฝ้าได้แล้ว ทูลกระหม่อม
‎- ขอโทษที่ต้องขัดจังหวะครับ แม่ ‎- แม่ไม่รู้ว่าลูกได้วันลา
‎- ไม่ได้ลา ‎- งั้นมาทำไม
‎ลูกมีเรื่องต้องถามแม่
‎ลูกถูกส่งไปประจำการ ‎ในแถบแคริบเบียนถึงแปดเดือน
‎นั่นไม่ใช่คำถาม
‎ลูกไม่พอใจกับเรื่องนี้
‎- ก็ยังไม่ใช่คำถาม ‎- ก็ได้
‎คำถามคือ
‎- แม่เป็นคนจัดการหรือเปล่า ‎- แม่จะจัดการทำไม
‎เพื่อแยกเราจากกัน ทำให้เราเลิกกัน
‎- ใครรึ ‎- ลูกกับคามิลล่า แชนด์
‎ลูกเพิ่งบอกว่าได้เลื่อนตำแหน่ง
‎ได้เข้าประจำการ ไม่ใช่เลื่อนตำแหน่ง
‎และไม่สมเหตุสมผลเลยด้วย ‎ลูกยังไม่ควรต้องไป
‎ลูกยังไม่มีคุณสมบัติพอ
‎ผู้คนก็หาข้อยกเว้นต่างๆ นานา ‎ให้แก่พระบรมวงศานุวงศ์
‎แต่ทหารเรือไม่ทำ
‎ทหารเรือภาคภูมิใจ ‎กับการไม่เคยยกเว้นอะไรให้ใครทั้งสิ้น
‎คำถามของลูกคือ
‎แม่หรือใครในครอบครัวนี้ ‎เกี่ยวข้องกับเรื่องนี้หรือเปล่า
‎- เราจะทำแบบนั้นทำไม ‎- ลูกก็ไม่รู้
‎เพราะเธอไม่ได้ "บริสุทธิ์"
‎หรือไม่ได้มาจากตระกูลที่เหมาะสม ‎หรือเพราะเธอเป็นตัวของตัวเอง
‎หรืออาจแค่เพราะทุกคนรู้สึกสนุก
‎ที่จะได้เห็นคนสองคน ‎ซึ่งมีความสุขดีเวลาอยู่ด้วยกัน
‎และหาเหตุมาพรากพวกเขาจากกัน
‎เพราะครอบครัวนี้มันมีประวัติ ‎เคยทำเรื่องโหดร้ายแบบนี้มาแล้ว
‎แต่ลูกจะไม่ยอมทน
‎ลูกจะไม่ยอมถูกเขี่ยทิ้ง ‎แบบท่านตาเดวิดหรือน้ามาร์โกต์
‎ลูกไม่ยอมแน่
‎มาร์ติน
‎พระราชชนนีเอลิซาเบธกับลอร์ดเมาท์แบทเท็น
‎เราอยากพบทั้งสองคนโดยเร็วที่สุด ‎มาพร้อมกันด้วย
‎ทุกอย่างเรียบร้อยดี
‎ทุกคนได้สิ่งที่ตนต้องการและปรารถนาจากเรื่องนี้
‎- จนพ่อหนุ่มนั่นเริ่มพูดเรื่องความรัก ‎- แต่ถ้ามันคือความรักจริงๆ ล่ะ
‎เราควรปล่อยให้มันเป็นไปตามทางของมันไม่ใช่รึ ‎เราก็ได้แต่งงานกับคนที่เราเลือก
‎นั่นมันต่างกัน
‎ยศของเขาอาจจะต่างไป แต่ความรู้สึกไม่ต่างกัน
‎ยุคสมัยก็ต่างไป อดีตของเขาก็ต่างกัน
‎ฟิลิปเป็นเจ้าชาย
‎สมัยนี้แล้วเรื่องนั้นยังสำคัญอยู่รึ
‎สำคัญสิ
‎ระบอบราชวงศ์นั้นช่างเปราะบาง อ่อนแอ
‎เกินกว่าจะเปิดรับปัจจัยอันตราย ‎ซึ่งไม่อาจคาดเดาได้เข้ามา
‎คามิลล่าไม่ใช่คนอันตราย
‎เธอเป็นผู้หญิงคนแรกที่ชาร์ลส์พบ ‎ที่ทำให้เขามีความมั่นใจ
‎สบายใจและเชื่อมั่นในตนเอง
‎นั่นเป็นคุณสมบัติที่เราทุกคนคงเห็นตรงกัน ‎ว่าสักวันเขาจะต้องใช้
‎เราเข้าใจว่าท่านทั้งสองทำเช่นนั้นลงไป ‎เพื่อปกป้องสถาบันกษัตริย์
‎แต่จากประวัติที่ผ่านมาของตระกูลนี้
‎เราว่าเราไม่ควรจะทำให้คนสองคนต้องเลิกกัน
‎ถ้าพวกเขารักกันจริงๆ
‎เราได้รับบทเรียนนั้นมาครั้งแล้วครั้งเล่า
‎เชื่อแม่เถอะ
‎เรื่องนี้ไม่เกี่ยวกับความรักเลย
‎ดิ๊กกี้
‎มีเรื่องที่ควรต้องทรงทราบ
‎โห อะไรกันนี่
‎เข้ามาสิลูก
‎เรามีเรื่องอยากจะถาม
‎และระหว่างที่ตอบคำถามเหล่านั้น ‎เป็นเรื่องสำคัญมาก
‎ที่หลานจะต้องใจเย็น มีเหตุผล และไม่ใช้อารมณ์
‎แทนที่จะเป็นอะไรคะ
‎ทำตัวพลุ่งพล่านประสาทกินแบบที่ทำเป็นปกติงั้นรึ
‎เราต้องคุยกันเรื่องพี่น้องของหลาน
‎คนไหนล่ะ มีตั้งสามคน
‎ชาร์ลส์
‎ว่ามาสิคะ
‎พูดอย่างเจาะจงก็คือความเหมาะสม ‎ที่จะจับคู่เขากับคามิลล่า แชนด์
‎จับคู่งั้นรึ
‎เราเชื่อว่าเขากำลังตั้งใจจะขอหล่อนแต่งงาน
‎ก็ดีนี่คะ
‎ตราบใดที่เขาทำใจยอมรับ ‎ว่าในชีวิตสมรสนั้นจะมีคนสามคนไปตลอด
‎ซึ่งคนที่สามคือ
‎แอนดรูว์ พาร์คเกอร์ โบว์ลส์
‎รักแรกของคามิลล่า ‎และคนที่เธอทุ่มเทกายใจให้
‎เธอไม่ได้ทุ่มเทกายใจให้ชาร์ลส์หรอกรึ
‎เธอชอบชาร์ลส์ แต่เธอหมกมุ่นกับแอนดรูว์
‎ขอทีเถอะ
‎ลูกรู้เรื่องพวกนี้ได้อย่างไร
‎เพราะลูกเองก็ติดอยู่ในวังวนนั้นอยู่พักหนึ่ง
‎เดี๋ยวก่อนนะ
‎- เมื่อใดกัน ‎- เมื่อก่อน ในอดีต ไม่สำคัญหรอกค่ะ
‎ระหว่างเราไม่มีอะไรอ้อมค้อม
‎เขาได้สิ่งที่ต้องการ คือได้ยั่วให้คามิลล่าหึง
‎ลูกก็ได้สิ่งที่ต้องการ
‎คือความสนุกเล็กๆ
‎- สนุกงั้นรึ ‎- ใช่ ขออภัยค่ะ แม่ สนุกจริงๆ
‎จบหรือยังคะ ‎หมดเรื่องจะถามแล้ว ลูกไปได้หรือยัง
‎ขอบคุณมากจ้ะ
‎หวังว่านั่นคงไม่ได้ใส่อารมณ์เกินไป ‎จนทุกคนรับไม่ได้นะ
‎เราขอคุยกับสมเด็จแม่ตามลำพัง
‎ได้สิ
‎ถึงตาเราแล้ว
‎ราชินีจะคุยกัน
‎ลูกไม่รู้ว่าจะเริ่มตรงไหนดี
‎เห็นๆ อยู่ ชาร์ลส์ผู้น่าสงสาร
‎- ชาร์ลส์ผู้โง่เขลาไร้เดียงสา ‎- ใช่
‎- แล้วก็แอน ‎- ใช่
‎คือว่า...
‎ใครจะคิด
‎งั้นต่อไปควรทำอย่างไรดี
‎เราคุยกับทั้งสองครอบครัวแล้ว
‎กำหนดวันแล้ว
‎วันที่คามิลล่าจะแต่งงาน ‎กับพ่อหนุ่มพาร์คเกอร์ โบว์ลส์
‎ดี
‎เหลือแค่ต้องหาคนไปบอกให้พวกเขารู้ตัว
‎- ลูกไปบอกชาร์ลส์ได้ไหม ‎- นั่นจะไม่ช่วยอะไรเลย
‎มันจะช่วยได้มากทีเดียว
‎จะช่วยบรรเทาความขุ่นเคืองใจ
‎และในเมื่อลูกเห็นชอบกับการตัดสินใจครั้งนี้
‎ทั้งในฐานะของแม่และพระราชินี ‎นี่เป็นเรื่องที่ถูกต้องและควรทำ
‎มีแต่จะสร้างความขมขื่นและเกลียดชังกัน
‎และแม้ลูกจะเห็นชอบกับการตัดสินใจครั้งนี้
‎แต่เรื่องเหลวไหลนี้ไม่ใช่ความคิดของลูกเลย
‎ให้ดิ๊กกี้ไปบอก
‎เขาเป็นคนก่อเรื่องวุ่นวายนี้
‎ระหว่างการตัดไฟฟ้าเป็นวงกว้างเมื่อวานนี้
‎หลายครอบครัวที่ต้องใช้ไฟฟ้า ‎แทบจะไม่สามารถ
‎ทำอาหาร ทำความร้อน ‎หรือเปิดแสงสว่างในบ้านได้
‎เตาย่างกลางแจ้งหน้าร้อน ‎และตะเกียงเจ้าพายุโบราณ
‎ถูกนำออกจากห้องเก็บของใต้หลังคา ‎และนำมาปัดฝุ่น
‎ตอนนี้แทบจะหาซื้อเทียนไข ‎เตาย่างหรือเครื่องทำความร้อนไม่ได้แล้ว
‎แม้แต่ในโรงตีเหล็กก็ต้องประหยัดไฟแบบเดียวกัน
‎และมีการสั่งซื้อของเข้ามา ‎โดยไม่สามารถทำของใหม่ได้
‎ในเมื่อคนนับล้านไม่สามารถไปทำงาน ‎ประชาชนจึงลงมาเดินขบวน
‎และเพิ่มความกดดันขึ้นเรื่อยๆ
‎ขณะนี้เป็นช่วงเวลาที่น่าเป็นห่วง ‎ต่อความมั่นคงของประเทศ
‎ต่อการรักษากฎหมายและความสงบเรียบร้อย
‎เราไม่รู้จะเริ่มตรงไหน
‎หรือจะพูดอะไร
‎เป็นความจริงรึ คุณรักแอนดรูว์รึ
‎เรื่องมันซับซ้อน
‎ไม่เห็นจะมีอะไรซับซ้อน
‎เป็นคำตอบใช่หรือไม่เท่านั้น คุณรักเขารึเปล่า
‎รัก
‎จะว่าอย่างนั้นก็ได้
‎เราช่างโง่นัก
‎แต่ยิ่งฉันใช้เวลากับท่านมากขึ้น
‎ยิ่งฉันได้รู้จักท่านมากขึ้น ‎ความรู้สึกของฉันก็ยิ่งเปลี่ยนไป
‎รถพระที่นั่งพร้อมแล้ว ทูลกระหม่อม
‎- เห็นๆ อยู่ว่ายังเปลี่ยนไม่พอ ‎- แต่นั่นไม่จริงนะ
‎ไม่ว่าใครจะบอกอะไรท่าน
‎ท่านต้องเชื่อว่า ‎ความรู้สึกที่ฉันมีต่อท่านเป็นของจริง
‎ถ้าอย่างนั้นเรายอมให้พวกเขาทำแบบนี้ทำไมกัน
‎เพราะดูเหมือนว่าทางนี้จะดีกว่าสำหรับทุกฝ่าย
‎ในระยะยาว
‎ถ้าเกิดไฟดับบ้างเป็นครั้งคราว ‎เราก็คงจะเข้าใจได้
‎แต่ถ้าถึงกับทำให้ชีวิตประจำวันต้องติดขัด ‎ไปตลอดทั่วทั้งประเทศ
‎จนกระทั่งเป็นภัยต่อชีวิต ‎เป็นภัยต่อความสงบเรียบร้อย
‎เราก็เริ่มสงสัย
‎ว่าพวกเราเลือกทางที่ถูกหรือไม่
‎ใต้ฝ่าละอองพระบาทจะทรงโทษรัฐบาลไม่ได้
‎สหภาพแรงงานเหมืองแห่งชาติ ‎ได้รับโอกาสครั้งแล้วครั้งเล่า
‎และปฏิเสธข้อเสนอซ้ำแล้วซ้ำอีก
‎ข้อเสนอครั้งล่าสุด ‎ที่เราใจป้ำมอบให้เป็นมูลค่าถึง 48 ล้านปอนด์
‎ถูกโต้ตอบด้วยความเป็นปรปักษ์ชัดเจน
‎แต่นั่นก็ไม่อธิบายเรื่องที่ไฟดับ
‎เราจำได้แม่นว่าคุณยืนยันกับเรา
‎ว่ารัฐบาลสะสมถ่านหินไว้ ‎พอที่จะรับมือกับพายุทุกรูปแบบ
‎แต่กลับเป็นเสียอย่างนี้
‎เรื่องนั้นก็จริง ‎การประท้วงยืดเยื้อกว่าที่เราคาดคิด
‎และความดื้อด้านของชาวเหมืองและสหภาพ
‎ก็รุนแรงกว่าที่คาดไว้มาก
‎เราว่าคงจะพูดได้ว่าดื้อด้านกันทั้งสองฝ่าย
‎และอดคิดไม่ได้ว่า ‎พวกเราล้มเหลวในการทำความเข้าใจ
‎ว่าชาวเหมืองโกรธแค้นกันเพียงใด
‎หรือว่าเราล้มเหลวในการ ‎ทำความเข้าใจพวกเขาในฐานะเพื่อนมนุษย์
‎- เขียนพระราชดำรัสงานราชาภิเษกสมรสแล้วรึ ‎- ใช่
‎สรรเสริญเยินยอคนที่ ‎"ภักดีทั้งชีวิตและจิตใจ" หรือเปล่า
‎เราก็สงสารชาร์ลส์นิดหน่อย
‎ใช่
‎คงต้องปวดใจแน่
‎และเขาอาจรู้สึกว่าถูกหักหลังอยู่พักใหญ่
‎แต่ในที่สุดเขาก็จะได้สติ แล้วก็จะลืมมันไป
‎หวังว่าจะเป็นอย่างนั้น
‎ท่านนายกเทศมนตรี เราคงต้องยอมรับตามตรง
‎ว่าช่วง 25 ปีแรกของชีวิตสมรสนั้น ‎ผ่านไปโดยที่เราไม่ทันรู้ตัวทีเดียว
‎เราไม่ใช่คนเจ้าปรัชญาเท่าใด
‎แต่บางครั้งเราก็ได้มีโอกาส
‎ได้คิดพิจารณาว่าอะไรกัน ‎คือปัจจัยที่ส่งผลต่อความสำเร็จ
‎ในชีวิตสมรสของเรา ปัจจัยนั้นคือครอบครัว
‎ฐานซึ่งชีวิตสมรสที่ยืนยาวทุกคู่ ‎จะต้องลงหลักปักมั่น
‎เครือข่ายของพี่น้องชายหญิง
‎บิดาและมารดา
‎ลูกพี่ลูกน้องและญาติทั้งหลาย
‎ผืนผ้าอันประกอบด้วยสายใยละเอียดนับพัน
‎ถักทอสอดประสาน ‎ด้วยสายโลหิต วงศา และความไว้วางใจ
‎มีเพียงที่นั่น ภายในความสัมพันธ์ครอบครัว ‎ซึ่งผ่านการทดสอบอันยากเข็ญ
‎จึงจะสร้างพันธะชีวิตระหว่างคนสองคนได้สำเร็จ
‎ความซื่อสัตย์ ภักดี เชื่อฟังและทุ่มเทให้กัน
‎นี่คือค่านิยมชาวคริสต์ที่ช่วยพยุงชีวิตสมรสเอาไว้
‎และผูกโยงครอบครัวเข้าด้วยกัน
‎เราต้องรู้ว่าการเป็นครอบครัวแสนสุขนั้น ‎เป็นสภาวะที่หาได้ยากยิ่ง
‎เป็นสิ่งที่ต้องต่อสู้และดิ้นรนอย่างไม่ย่อท้อ
‎แต่นั่นก็เป็นศึกที่คู่ควรจะต่อสู้ให้ได้มา
‎เพราะไม่มีสิ่งใดในชีวิตที่เทียบได้แล้ว
‎ความสัมพันธ์ที่เหมาะสม
‎กับคู่ชีวิตที่เหมาะสม
‎คือรากฐานให้ครอบครัวที่สมประกอบได้ดำรงอยู่
‎ชีวิตสมรสเป็นข้อเสนอ ‎ที่หลายคนในโลกสมัยใหม่อาจตั้งคำถาม
‎แต่ก็เป็นข้อเสนอซึ่งหากมีใครถาม
‎เราก็สามารถตอบได้ง่ายๆ อย่างชัดเจนว่า
‎"เราเห็นด้วย"
‎ขอบคุณ
‎คำบรรยายโดย ศันสนีย์ โอบอ้อม